stanford-oval/wikipedia huggingface dataset:
Viswanathan Anand
Maailmanmestari > Maailmanmestaruus 2007

Anand oli hallitseva maailmanmestari 2007 lähtien, jolloin hän voitti Méxicossa pelatun maailmanmestaruusturnauksen tuloksella 9/14. Tällä kertaa kilpailevaa MM-titteliä ei ollut, joten Anand oli kiistaton maailmanmestari. Kahdeksan pelaajan MM-turnaus pelattiin 13.–29. syyskuuta. Anandin lisäksi siihen osallistuivat Vladimir Kramnik, Pjotr Svidler, Aleksandr Morozevitš, Péter Lékó, Boris Gelfand, Levon Aronian ja Aleksandr Grištšuk. Anand oli ainoa, joka ei hävinnyt turnauksessa peliäkään.
Maailmanmestari > Maailmanmestaruus 2008

Anand ja Vladimir Kramnik pelasivat Saksan Bonnissa MM-ottelun 14.–29. lokakuuta 2008. Anand voitti ottelun pistein 6½–4½. Kasparovin mukaan Anandin päätös pelata 1.d4 oli erinomainen ja hän oli valmistellut avauksensa paljon paremmin kuin Kramnik.
Maailmanmestari > Maailmanmestaruus 2010

Vuonna 2010 Anand puolusti mestaruuttaan Veselin Topalovia vastaan. Ottelu pelattiin Sofiassa, Bulgariassa 24. huhtikuuta – 11. toukokuuta 2010. Anand voitti ottelun pistein 6½–5½ ja säilytti maailmanmestaruustittelinsä.
Maailmanmestari > Maailmanmestaruus 2012

Vuonna 2012 Anand puolusti mestaruuttaan Boris Gelfandia vastaan. Pitkien pelien jälkeen tilanne oli tasan molempien voitettua yhden pelin. Lopulta mestaruus ratkaistiin neljässä nopean shakin katkaisupelissä, jotka voitti Anand pistein 2½–1½.
Maailmanmestari > Mestaruuden menetys 2013

Marraskuussa 2013 Magnus Carlsen kukisti maailmanmestaruusottelussa Anandin pistein 6½–3½.
Nopean shakin maailmanmestari

Lokakuussa 2003 FIDE järjesti nopean shakin turnauksen Cap d’Agdessa ja nimitti sitä nopean shakin maailmanmestaruusturnaukseksi. Pelaajilla oli 25 minuuttia pelin alussa ja lisäksi lisäaikaa 10 sekuntia siirtoa kohti. Anand voitti tapahtuman kymmenen muun huippupelaajan edellä ja voitti Vladimir Kramnikin finaalissa. Hän on myös voittanut nopean shakin turnauksen Korsikassa kuutena vuotena peräkkäin (1999–2005). Chess Classic -tapahtuman hän on voittanut yhdeksänä vuotena peräkkäin (2000–2008). Hän on myös voittanut Leonissa 2005, Eurotel-turnaksen 2002, Fujitsu Giants -turnauksen 2002 ja Amber-turnauksen viisi kertaa (josta nopean shakin osuuden seitsemän kertaa).
Yksityiselämä

Anand asuu nykyään vaimonsa Arunan kanssa Chennaissa.
Tunnustukset

Shakin Oscar: 1997, 1998, 2003, 2004, 2007 ja 2008.
Merkittävin turnausmenestys > Normaalit turnaukset

| Vuosi | Turnaus | Pisteet | Tulos* | Sijoitus** | Huomautuksia | Lähde |
| --- | --- | --- | --- | --- | --- | --- |
| 1987 | Baguio City | 10/13 | +7 | 1. | Alle 20-vuotiaiden maailmanmestaruus. |  |
| 1989 | Wijk aan Zee | 7,5/13 | +2 | 1.= | Jaettu Nicolicin, Saxin ja Riblin kanssa. |  |
| 1989 | Cannes | 6,5/10 | +3 | 1. |  |  |
| 1990 | Delhi | 3/3 | +3 | 1. |  |  |
| 1990 | Prestwich | 6,5/8 | +5 | 1. |  |  |
| 1991 | Reggio Emilia | 6/9 | +3 | 1. |  |  |
| 1992 | Amsterdam | 3,5/6 | +1 | 1.= | Jaettu Shortin kanssa. |  |
| 1992 | Moskova | 4,5/7 | +2 | 1.= | Alehinin muistoturnaus. Jaettu Gelfandin kanssa. |  |
| 1993 | Amsterdam | 3,5/6 | +1 | 1.= | Jaettu Kramnikin ja Shortin kanssa. |  |
| 1993 | Madrid | 6,5/9 | +4 | 1.= | Jaettu Kramnikin ja Topalovin kanssa. |  |
| 1996 | Wijk aan Zee | 8/13 | +3 | 2. | Ivantšuk voitti tuloksella +5. |  |
| 1996 | Dortmund | 7/9 | +5 | 1.= | Jaettu Kramnikin kanssa. |  |
| 1997 | Dos Hermanas | 6/9 | +3 | 1.= | Jaettu Kramnikin kanssa. |  |
| 1997 | Frankfurt | 7,5/10 | +5 | 1. |  |  |
| 1997 | Biel/Bienne | 7,510 | +5 | 1. |  |  |
| 1997 | Groningen |  |  | 1. | FIDE:n MM-ehdokasturnaus |  |
| 1998 | Wijk aan Zee | 8,5/13 | +4 | 1.= | Jaettu Kramnikin kanssa. |  |
| 1998 | Linares | 7,5/12 | +3 | 1. | 2.Širov, 3.Kramnik ja Kasparov, 5.Svidler, 6.Ivantšuk, 7.Topalov |  |
| 1998 | Madrid | 6,5/9 | +4 | 1. |  |  |
| 1998 | Villarrobledo | 8/9 | +7 | 1. | Avoin turnaus. Kramnik oli toinen |  |
| 1998 | Tilburg | 7/11 | +4 | 1. |  |  |
| 1999 | Wijk aan Zee | 9,5/13 | +6 | 2. | Kasparov voitti tuloksella +7. |  |
| 1999 | Linares | 8/14 | +2 | 2.= | Kasparov voitti tuloksella +7. Anand jakoi toisen sijan Kramnikin kanssa. |  |
| 2000 | Chess@iceland | 4/5 | +3 | 1. |  |  |
| 2000 | Bastia | 5,5/6 | +5 | 1. |  |  |
| 2000 | Bastia | 6/7 | +5 | 1. | Avoin turnaus. |  |
| 2000 | New Delhi/Teheran |  |  | 1. | Anand voitti FIDE:n maailmanmestaruuden. Finaalissa vastassa oli Boris Gelfand. |  |
| 2000 | Dortmund | 5,5/8 | +3 | 1. | Lekon ja Kramnikin edellä. |  |
| 2001 | Wijk aan Zee | 8,5/13 | +4 | 2. | Kasparov voitti tuloksella +5. |  |
| 2001 | Mérida | 4,5/6 | +3 | 1. |  |  |
| 2003 | Wijk aan Zee | 8,5/13 | +4 | 1. |  |  |
| 2004 | Wijk aan Zee | 8,5/13 | +4 | 1. | 2.Leko, 3.Adams, 4.Topalov, 5.Bologan, 6.Kramnik |  |
| 2004 | Dortmund |  |  | 1. | Knock out -turnaus, jonka finaalissa Anand voitti Kramnikin nopeassa shakissa. |  |
| 2006 | Wijk aan Zee | 9/13 | +5 | 1.= | Jaettu Topalovin kanssa. |  |
| 2007 | Meksiko | 9/14 | +4 | 1. | Anand voitti maailmanmestaruuden |  |
| 2008 | Wijk aan Zee | 7,5/13 | +2 | 3.= |  |  |
| 2008 | Morelia/Linares | 8,5/14 | +3 | 1. |  |  |
* Voittojen ja tappioiden erotus.

**Yhtäläisyysmerkki tarkoittaa jaettua sijoitusta.
Merkittävin turnausmenestys > Nopea shakki

| Vuosi | Turnaus | Pisteet | Tulos* | Sijoitus** | Huomautuksia | Lähde |
| --- | --- | --- | --- | --- | --- | --- |
| 1994 | Amber-turnaus |  |  | 1. | Anand jakoi nopean shakin osuuden voiton Kramnikin kanssa ja voitti sokko-osuuden. |  |
| 1997 | Amber-turnaus |  |  | 1. | Anand voitti sekä nopean että sokko-osuuden. |  |
| 1997 | Frankfurt | 4,5/6 | +3 | 1. | Anand voitti finaalissa Anatoli Karpovin. |  |
| 2000 | Haifa | 9,5/14 | +5 | 1. | 1. Viswanathan Anand 9,5 (14), 2.-3. Boris Gelfand ja Pjotr Svidler 9, 4. Lev Psakhis 7, 5. Aleksandr Huzman 6,5, 6. Boris Avrukh 5,5, 7. Alon Greenfeld 5 ja 8. Jevgeni Barejev 4,5. |  |
| 2000 | Frankfurt | 7,5/10 | +5 | 1. | 1. Viswanathan Anand 7,5 (10), 2. Garri Kasparov 6, 3. Vladimir Kramnik 5, 4. Aleksei Širov 4,5, 5. Peter Leko 3,5 ja 6. Aleksandr Morozevitš 3,5. |  |
| 2003 | Amber-turnaus |  |  | 1. | Barejev voitti nopean shakin ja Kramnik sokkoshakissa. Anand voitti yhteispisteissä. |  |
| 2003 | Mainz |  |  | 1. | Nopean shakin epävirallinen maailmanmestaruus. Anand voitti finaalissa Judit Polgarin. |  |
| 2004 | Mainz |  |  | 1. | Nopean shakin epävirallinen maailmanmestaruus. Anand voitti finaalissa Aleksei Širovin. |  |
| 2005 | Amber-turnaus | 14,5/20 | +9 | 1. | Anand voitti sekä sokko- että nopeassa shakissa. |  |
| 2005 | Mainz |  |  | 1. | Nopean shakin epävirallinen maailmanmestaruus. Anand voitti finaalissa Aleksandr Grištšukin. |  |
| 2006 | Tal-muistoturnaus | 23/34 |  | 1. | Blitz-turnaus. |  |
| 2006 | Amber-turnaus |  |  | 1.= | Anand voitti nopeassa shakissa ja jakoi kokonaisvoiton Morozevitšin kanssa. |  |
| 2006 | Mainz |  |  | 1. | Nopean shakin epävirallinen maailmanmestaruus. Anand voitti finaalissa Teymur Rəcəbovin. |  |
| 2007 | Mainz |  |  | 1. | Nopean shakin epävirallinen maailmanmestaruus. Anand voitti finaalissa Levon Aronianin. |  |
| 2008 | Mainz |  |  | 1. | Nopean shakin epävirallinen maailmanmestaruus. Anand voitti finaalissa Magnus Carlsenin. |  |
Otteluita > MM-ottelut ja karsinnat

| Ottelu | Pelipaikka | Vastustaja | Tulos | Pisteet | Huomautuksia | Lähde |
| --- | --- | --- | --- | --- | --- | --- |
| 1991 MM-ehdokaskarsintaottelu | Madras | Aleksei Drejev | voitto | 4½–1½ |  |  |
| 1991 MM-ehdokasottelu, neljännesfinaali | Bryssel | Anatoli Karpov | tappio | 3½–4½ |  |  |
| 1994 FIDE:n MM-ehdokasottelu, neljännesfinaali | Wijk aan Zee | Artur Jusupov | voitto | 4½–2½ |  |  |
| 1994 FIDE:n MM-ehdokasottelu, semifinaali | Sanghi Nagar | Gata Kamski | tappio | 4–6 |  |  |
| 1994 PCA:n MM-ehdokasottelu, semifinaali | Linares | Michael Adams | voitto | 5½–1½ |  |  |
| 1995 PCA:n MM-ehdokasottelu, finaali | Las Palmas | Gata Kamski | voitto | 6½–4½ |  |  |
| 1995 MM-ottelu | New York | Garri Kasparov | tappio | 7½–10½ | PCA:n järjestämä ottelu |  |
| 1998 FIDE:n MM-ottelu | Lausanne | Anatoli Karpov | tappio | 3–3, 0–2 | FIDE:n MM-ottelu. Anand voitti knock out -turnauksen, jonka finaalin Karpov oli sijoitettu suoraan. Kuuden pelin ottelu päättyi tasan, jonka jälkeen Karpov voitti ottelun ratkaisseet kaksi nopeaa peliä. |  |
| 2000 FIDE:n MM-turnaus, semifinaali | New Delhi | Michael Adams | voitto | 2½–1½ | Paras neljästä pelistä. |  |
| 2000 FIDE:n MM-turnaus, finaali | Teheran | Aleksei Širov | voitto | 3½–½ | Anand voitti FIDE:n maailmanmestaruuden kuuden pelin ottelussa. |  |
| 2008 MM-ottelu | Bonn | Vladimir Kramnik | voitto | 6½–4½ |  |  |
| 2010 MM-ottelu | Sofia | Veselin Topalov | voitto | 6½–5½ |  |  |
| 2012 MM-ottelu | Moskova | Boris Gelfand | voitto | 6–6 (2½ - 1½) |  |  |
| 2013 MM-ottelu | Chennai | Magnus Carlsen | tappio | 3½–5½ |  |  |
Otteluita > Muita otteluita

| Ottelu | Pelipaikka | Vastustaja | Tulos | Pisteet | Huomautuksia | Lähde |
| --- | --- | --- | --- | --- | --- | --- |
| 1987 | Lontoo | Jonathan Levitt | voitto | 2½–1½ |  |  |
| 1992 | Linares | Vasyl Ivantšuk | voitto | 5–3 |  |  |
| 1997 | Córdoba | Miguel Illescas | voitto | 4½–1½ |  |  |
| 2001 | Mainz | Vladimir Kramnik | voitto | 5–5 | Nopean shakin ottelu, joka päättyi tasan molempien voittaessa yhden pelin. Anand voitti tapahtuman pikashakissa. |  |
| 2002 | Mainz | Ruslan Ponomarov | voitto | 4½–3½ | Nopean shakin ottelu. |  |
| 2011 | León | Aleksei Širov | voitto | 4½–1½ | Nopean shakin ottelu. |  |
Aiheesta muualla

Wikimedia Commonsissa on kuvia tai muita tiedostoja aiheesta .
Viswanathan Anand ChessGames.com-sivustolla (englanniksi)
FIDE-kortti: Viswanathan Anand (englanniksi)
Anandin artikkeli shakin historiasta Time-lehdessä (Arkistoitu – Internet Archive) (englanniksi)
Shakin maailmanmestarit
| --- | --- |
Kiistattomat (1886–1993)::  Steinitz  Lasker  Capablanca  Euwe  Alehin  Smyslov  Tal  Botvinnik  Petrosjan  Spasski  Fischer  Karpov  Kasparov 
FIDE:n maailmanmestarit 1993–2006::  Halifman  Ponomarov  Kasymdžanov  Topalov 
PCA:n maailmanmestarit 1993–2006::  Kasparov  Kramnik 
Yhdistymisen jälkeen 2006 alkaen::  Kramnik  Anand  Carlsen  Ding  Gukesh 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Saksa  Yhdysvallat  Alankomaat  Puola 
Viswanathan Anand
Abung

| Abung> Tiedot |
| --- | --- |
Alue:  Indonesia
Puhujia:  700 000
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
ISO 639-3:  abl
 Ohje 
Abung, tai lampung nyo, on Indonesiassa puhuttava austronesialainen kieli. Sillä on noin 700 000 puhujaa pääosin Sumatran saarella. Kielellä on ainakin kolme murretta.
Psyko III

| Psyko III> Psycho III |
| --- | --- |
 Elokuvan virallinen juliste
Ohjaaja:  Anthony Perkins
Käsikirjoittaja:  Charles Edward Pogue
Tuottaja:  Hilton A. Green, Donald E. Zipfel
Säveltäjä:  Stephen Bray Carter Burwell D. Stanton Miranda David Sanborn
Kuvaaja:  Bruce Surtees
Leikkaaja:  David E. Blewitt
Tuotantosuunnittelija:  Henry Bumstead
Pääosat:  Anthony Perkins Diana Scarwid Jeff Fahey Roberta Maxwell
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios
Ensi-ilta:  1986
Kesto:  93 min.
Alkuperäiskieli:  englanti
Edeltäjä:  Psyko II
Seuraaja:  Psyko IV
Aiheesta muualla
IMDb 
Elonet
AllMovie
Infobox OKNimi-testi OK: 
Psyko III on yhdysvaltalainen kauhuelokuva vuodelta 1986. Elokuva on jatkoa kahdelle aikaisemmalle Psyko-elokuvalle. Pääroolissa jatkava Anthony Perkins vastasi myös elokuvan ohjauksesta.
Juoni

Norman Bates (Anthony Perkins) viettää rauhallista ja huomaamatonta elämää; päätyökseen hän ylläpitää motelliaan. Nuori Maureen (Diana Scarwid) karkotetaan nunnaluostarista, ja hän eksyy matkallaan, kunnes löytää tiensä Batesin motelliin. Norman näkee Maureenissa jotain tuttua, ja vanhat muistot alkavat herätä: Maureen muistuttaa hänen ensimmäisessä elokuvassa murhaamaansa Marionia.
Normanin käytös alkaa Maureeniin ihastumisen myötä muuttua levottomaksi, ja skitsofrenian oireet alkavat vaivata häntä entistä pahemmin. Normanin toinen persoona eli hänen äitinsä vaatii tappamaan Maureenin, mutta Norman itse käy sisäistä taistelua, jotta ei surmaisi tätä. Normanin skitsofreenisuus pääsee taas valloilleen, ja hän alkaa surmata motellin muita asukkaita. Motelliin työskentelemään tullut muusikonalku Duane (Jeff Fahey) huomaa Normanin teot ja uhkaa paljastaa tämän. Norman ja Duane joutuvat käsirysyyn ja Norman saa Duanen hengiltä, jonka jälkeen hän hävittää ruumiin.
Samoihin aikoihin utelias toimittaja Tracy Venable (Roberta Maxwell) saapuu kaupunkiin tutkimaan motellilla aiemmin tapahtuneita katoamisia ja haastattelemaan Normania, koska uskoo tämän olleen katoamisten takana. Tracy kertoo Normanin menneisyydestä Maureenille, josta on tullut läheinen Normanin kanssa. Maureen säikähtää mutta uskoo, että Norman on muuttunut, ja hän palaa myöhemmin Normanin luo. Hänen kävellessään portaita yläkertaan Normanin äiti huutaa pojalleen, jolloin tämä työntää vahingossa Maureenin alas portaita, aiheuttaen tämän kuoleman. Norman suuttuu äidilleen. Myöhemmin Tracy saapuu motellille ja näkee Normanin "äidin" veitsi kädessä. Tracy yrittää puhua Normanille järkeä, mutta äiti käskee Normania surmaamaan Tracyn. Tämä saa kuitenkin Normanin viime hetkellä järkiinsä, jolloin Norman puukottaa palsamoidun äitinsä ruumiin ja surmaa tämän lopullisesti. Seriffi saapuu ja viedessään Normania autoon hän mainitsee, ettei Normania päästetä koskaan vapaaksi. Norman sanoo jo olevansa vapaa, sillä hän pääsi eroon äidistään. Kuitenkin, autossa hän ottaa esille talteen ottamansa äidin käden hivellen sitä.
Näyttelijät

| 0 | 1 | 2 |
| --- | --- | --- |
|  Anthony Perkins  | … |  Norman Bates   |
|  Diana Scarwid  | … |  Maureen Coyle   |
|  Jeff Fahey  | … |  Duane Duke   |
|  Roberta Maxwell  | … |  Tracy Venable   |
|  Hugh Gillin  | … |  Sheriffi John Hunt   |
|  Robert Alan Browne  | … |  Ralph Statler   |
|  Lee Garlington  | … |  Myrna   |
Arvioita

Video-oppaassa vuodelta 1994 Kari Salminen sanoo elokuvaa parodianmakuiseksi lämmittelyksi, jota kuitenkin katsoo sujuvasti. Hän antaa Psyko III:lle kaksi tähteä viidestä, mikä vastaa sanallista arviota ”keskinkertainen”.
Aiheesta muualla

Psyko III Internet Movie Databasessa (englanniksi)
| n k Psyko |
| --- | --- |
Romaanit:  Psyko (1959)  Psyko II (1982)  Psycho House (1990) 
Elokuvat:  Psyko (1960)  Psyko II (1983)  Psyko III (1986)  Psycho (1998) 
Televisio:  Bates Motel (2013–2017) 
Hahmot:  Norman Bates  Norma Bates  Marion Crane  Lila Crane  Emma Spool 
Muuta:  Hitchcock (2012)
Choego-ui hanbang

| Choego-ui hanbang> 최고의 한방 |
| --- | --- |
Tyyli:  draama
Kestoaika:  35 min
Pääosissa:   Yoon Shi-yoon  Lee Se-young  Kim Min-jae  Cha Tae-hyun 
Alkuperämaa:   Korean tasavalta
Alkuperäiskieli:  korea
Verkko:   KBS2
Esitetty:  2. kesäkuuta 2017 – 22. heinäkuuta 2017
Jaksoja:   32 
Tuotanto
Tuotantoyhtiö(t):   Chorokbaem Media  KBS Monster Union 
Aiheesta muualla
Virallinen sivusto
IMDb
Choego-ui hanbang (kor. 최고의 한방, engl. Hit the Top) on televisioyhtiö KBS2:n esittämä eteläkorealainen draamasarja. Sen päärooleissa ovat Yoon Shi-yoon, Lee Se-young, Kim Min-jae and Cha Tae-hyun.
Aiheesta muualla

Viralliset kotisivut
Medeia

Evelyn De Morgan, Medeia, 1889.
Medeia (m.kreik. Μήδεια, Mēdeia, lat. Medea) oli kreikkalaisessa mytologiassa noita, Kolkhiin (nykyisin Georgian ja Turkin rajamailla, Mustanmeren rannalla) kuninkaan Aieteen tytär ja velho Kirken veljentytär.
Argonauttien matkassa

Iasonin ja muiden noin viidenkymmenen argonautin tultua ryöstämään kultaista taljaa, kuningas lupasi luovuttaa taljan mikäli Iason suorittaisi muutaman tehtävän. Hänen tuli ensin valjastaa auran eteen Hefaistoksen antamat tulta syöksevät härät, kyntää niillä pelto ja vielä kylvää siihen lohikäärmeen hampaat. Hampaista materialisoitui soturijoukko, mutta Medeia oli varoittanut Iasonia, joka tiesi heittää hyökkääjien joukkoa kivellä. Soturit eivät kyenneet päättelemään, mistä kivi oli tullut, ja he hyökkäsivät toisiaan vastaan surmaten lopulta toisensa. Lopuksi Aietes käski, että Iasonin tuli tappaa taljaa vartioiva lohikäärme, joka ei koskaan nukkunut. Medeia kuitenkin nukutti pedon yrteillään, jonka jälkeen Iason otti taljan. Kuningas ei pitänyt kuitenkaan sanaansa vaan yritti polttaa argonauttien laivan Argon. Nämä kuitenkin pääsivät pakoon, mukanaan Medeia, joka oli rakastunut Iasoniin.
Kuningas ryhtyi välittömästi takaa-ajoon, mutta Medeia viivytti isäänsä tappamalla veljensä Apsyrtoksen ja heittämällä tämän paloitellun ruumiin mereen. Ennen takaa-ajon jatkamista Aietes pysähtyi keräämään kaikki palaset talteen. Paon aikana Atalante (ei esiinny kaikissa tarinan versioissa) haavoittui vakavasti, mutta Medeia paransi hänet. Paluumatkalla Medeia ennusti, että Argon perämies Eufemus jonain päivänä hallitsisi koko Libyaa. Näin kävikin hänen jälkeläisensä Battuksen kautta. Matkan jatkuessa ristiin rastiin Argon puhuva kokkapuu kehotti Iasonia ja Medeiaa puhdistautumaan Apsyrtoksen murhasta. Sen neuvoa seuraten pari pistäytyi Kirken luona Aiaian saarella, missä velhotar puhdisti heidät. Seuraavaksi heitä uhkasivat merimiehiä syövät seireenit, mutta mukaan kutsuttu Orfeus otti lyyransa esiin ja alkoi laulaa ja soittaa niin kauniisti, että se teki seireenien viettely-yritykset tyhjäksi.
Faiaakien saarelle saavuttuaan takaa-ajajat vaativat Medeian luovuttamista, johon faiaakien kuningas Alkinoos suostuikin mikäli Medeia olisi vielä neitsyt. Kuningatar kertoi ehdosta Medeialle, jonka jälkeen nuoripari nopeasti huolehti siitä, ettei kuninkaan ehto täyttyisi. Tämän jälkeen matka jatkui Libyan rannikolle ja sieltä edelleen Kreetalle, jonka vartijana oli Talos, pronssinen jättiläinen. Taloksella oli vain yksi suoni, joka ulottui hänen niskastaan aina nilkkaan saakka. Tämän suonen piti kiinni yksi ainokainen pronssinen naula. Siitä, miten Talos lyötiin, on kaksi versiota. Joko Medeia hypnotisoi hänet ja huijasi hänet vetämään naulan pois, jotta voisi tehdä tästä kuolemattoman, tai vaihtoehtoisesti Herakleen ystävä Poias surmasi hänet nuolellaan.
Paluu Thessaliaan

Argonauttien ollessa matkoillaan Hera, joka oli vihoissaan Peliakselle, teki suunnitelmia saadakseen hänet rakastumaan Medeiaan, jonka Hera toivoi tappavan Peliaksen. Kun Iason ja Medeia palasivat neljä kuukautta kestäneeltä matkaltaan Iolkokseen, Thessaliaan, Pelias kieltäytyi luovuttamasta valtaistuintaan. Medeia astui kuvaan juonineen ja selitti, kuinka vanhan pukin voi muuntaa nuoreksi leikkaamalla sen kahtia ja keittämällä puoliskon. Medeian näyttäessä miten tämä tapahtuu padasta hyppäsi elävä, nuori pukki. Peliaksen tyttäret, innoissaan mahdollisuudesta nuorentaa isäänsä, leikkasivat tämän kappaleiksi ja heittivät pataan. Se oli kuitenkin Peliaksen loppu. Iason ja Medeia joutuivat pakenemaan Korinttiin, jonka kuningas Kreon yritti saada Iasonia jättämään Medeian, jotta tämä voisi naida hänen oman tyttärensä Glauken (toinen nimi Kreusa). Tätä seuranneista tapahtumista on myös hieman eriävät versiot. Ensimmäisen mukaan Medeia myrkytti kuninkaan ja pakeni Ateenaan jättäen lapsensa Iasonin huostaan, minkä jälkeen kostoksi Kreonin sukulaiset tappoivat lapset. Toisen mukaan Iason meni kuin menikin naimisiin Glauken kanssa, mutta Medeia antoi tälle lahjaksi viitan, joka sytytti kantajansa tuleen. Glauken mukaan nimettiin Glauken lähde, johon hän tämän jälkeen syöksyi. Sen jälkeen kun Medeia oli tappanut kuninkaan tyttären, hän palasi kotitaloonsa ja löi miekalla omat lapsensa kuoliaiksi.
Myöhemmät vaiheet

Ateenassa Medeia meni naimisiin Aigeuksen, Theseuksen isän kanssa. He saivat yhden lapsen, Medoksen. Kun Theseus vielä identiteettinsä isältään salaten palasi Ateenaan, Medeia koetti tappaa hänet pyytämällä Theseusta ottamaan kiinni Marathonia terrorisoineen hurjan sonnin. Theseus kuitenkin onnistui tehtävässään, minkä jälkeen Medeia antoi hänelle myrkytetyn viinipikarin. Kuitenkin viime hetkellä kun kuningas näki Theseuksen sandaalit, kilven ja miekan, hän ymmärsi että tässä oli hänen oma jälkeläisensä ja löi pikarin maahan. Medeia pakeni jälleen, tällä kertaa poikansa kanssa Vähään-Aasiaan, jossa Medos myöhemmin nousi kuninkaaksi.
Medeian tarun kuvauksia > Kirjallisuus

Tragediarunoilija Euripideen näytelmä Medeia kertoo Korintin tapahtumista edellä kerrottuun tapahtumakulkuun nähden hieman poikkeavasti. Euripideen versiossa muun muassa Medeia tappaa itse omat lapsensa. Näytelmä esitettiin ensimmäistä kertaa vuonna 431 eaa. Jotkut aikalaiskriitikot syyttivät Euripidesta siitä, että hän olisi antanut rikkaiden korinttilaisten lahjoa itsensä viidellä talentilla (vastasi 30 000 drakhmaa, eli oli valtava summa rahaa), jotta korinttilaisia ei kuvattaisi näytelmässä lasten murhaajina.
Medeiasta ovat kirjoittaneet myös Ovidius, Seneca (Medeia), Geoffrey Chaucer, Pierre Corneille (Medea, 1635) ja Christa Wolf (Medeia, 1996, suomennettu).
Medeian tarun kuvauksia > Musiikki

Antiikin mytologiset aiheet ovat kautta aikojen olleet oopperasäveltäjien suosiossa, joten ei ole ihme että Medeian tarinaan perustuvia oopperoita on sävelletty. Tunnetuimpien tekijöiden joukossa ovat ranskalainen Marc-Antoine Charpentier ja italialainen Luigi Cherubini. Molempien oopperat ovat nimeltään Médée ja molemmissa libretot ovat ranskan kielellä.
Medeian tarun kuvauksia > Elokuvat ja TV

Elokuvan muotoon tapahtumat ovat (nimellä Medea) kääntyneet muun muassa vuonna 1969 (ohjaajana Pier Paolo Pasolini, pääosassa Maria Callas) ja vuonna 1988 (ohjaajana Lars von Trier). Samannimisen minisarjan TV:lle teki vuonna 2004 hollantilainen Theo van Gogh.
Aiheesta muualla

Kuvia tai muita tiedostoja aiheesta Medeia Wikimedia Commonsissa
The Medea of the modern times. (englanniksi)
The Naked Director

| The Naked Director> 全裸監督 Zenra Kantoku |
| --- | --- |

Tyyli:  draamakomedia
Kestoaika:  39–54 minuuttia
Pääosissa:   Takayuki Yamada  Shinnosuke Mitsushima  Tetsuji Tamayama  Misato Morita  Jun Kunimura  Lily Franky  Ryō Ishibashi 
Alkuperämaa:   Japani
Alkuperäiskieli:  japani
Verkko:  Netflix
Esitetty:  8. elokuuta 2019 –
Tuotantokausia:  2
Jaksoja:  16 (Luettelo jaksoista)
Ikäraja:  
Tuotanto
Tuottaja(t):   Yasuhito Tachibana  Hiroyuki Akune 
Vastaava(t) tuottaja(t):   Kaata Sakamoto  Taro Goto  Masaharu Take 
Säveltäjä(t):  Taisei Iwasaki
Aiheesta muualla
IMDb
The Naked Director (jap. 全裸監督, Zenra Kantoku) on japanilainen Netflix-alkuperäissarja, jonka ensimmäinen tuotantokausi julkaistiin 8. elokuuta 2019.
Sarja perustuu Nobuhiro Motohashin kirjaan Zenra Kantoku Muranishi Toru Den ja kertoo puolifiktiivisesti japanilaista aikuisviihdealaa mullistaneesta ohjaaja Tōru Muranishista. Sarja sijoittuu pääasiassa 1980-luvulle. Muranishia näyttelee Takayuki Yamada ja aikuisviihdealaa maassaan näkyvästi popularisoinutta Kaoru Kurokia Misato Morita. Sarjan toinen tuotantokausi julkaistiin Netflixissä 24. kesäkuuta 2021, ja se sisälsi ensimmäisen kauden tapaan kahdeksan jaksoa.
Rooleissa

| 0 | 1 | 2 |
| --- | --- | --- |
|  Takayuki Yamada   | … |  Tōru Muranishi   |
|  Shinnosuke Mitsushima   | … |  Toshi Arai   |
|  Tetsuji Tamayama   | … |  Kenji Kawada   |
|  Ryō Ishibashi   | … |  Eigo Ikezawa   |
|  Lily Franky   | … |  Michiro Takei   |
|  Misato Morita               | … |  Megumi Sahara / Kaoru Kuroki   |
|  Koyuki   | … |  Kayo Sahara, Megumin äiti   |
|  Tokio Emoto   | … |  Kosuke Mitamura   |
|  Jun Kunimura   | … |  Iori Furya, yakuza-päällikkö  |
Aiheesta muualla

Ohjelman verkkosivu
The Naked Director Internet Movie Databasessa (englanniksi)